laion/Wikipedia-Exotic huggingface dataset:
מוראד אבו קישק

מוראד אבו קישק (בערבית: مراد ابو كشك; 11 במאי 1973 – 12 בנובמבר 2019) היה כדורגלן ערבי-ישראלי, ששיחק בעמדת המגן השמאלי בהפועל פתח תקווה, במכבי פתח תקווה, במכבי יפו, בהפועל טייבה ובהפועל בית שאן. אבו קישק גדל במחלקת הנוער של הפועל פתח תקווה, ובעונת 1991/1992 עלה לקבוצה הבוגרת של המועדון. ב-10 ביולי 1991 ערך אבו קישאק את הופעת הבכורה שלו בקבוצה הבוגרת, כשנכנס כמחליף בדקה ה-59 בהפסד 3–7 לזארבריקן (אנ') מגרמניה במסגרת גביע האינטרטוטו. ב-7 בינואר 1992 ערך את הופעת הבכורה שלו בליגת העל, בהפסד 1–2 להפועל באר שבע במסגרת המחזור ה-12 בליגה. בסך הכל ערך אבו קישק 16 הופעות ליגה במועדון. לאחר שעזב את הפועל פתח תקווה, שיחק אבו קישק במשך שלוש עונות במכבי פתח תקווה, ולאחר מכן שיחק במכבי יפו, בהפועל טייבה ובהפועל בית שאן. ב-12 בנובמבר 2019 נרצח אבו קישק ביריות בג'לג'וליה. הוא הותיר אחריו אישה ושבעה ילדים. מוראד אבו קישק, באתר Transfermarkt מוראד אבו קישק במוזיאון הפועל פתח תקווה טרגדיה: נרצח שחקן העבר מוראד אבו קישאק, באתר ONE‏, 12 בנובמבר 2019 אורי קידר, הלם: מוראד אבו קישאק, כדורגלן העבר של הפועל ומכבי פ"ת, נרצח בג'לג'וליה, באתר mynet‏ פתח תקוה, 12 בנובמבר 2019
תוכו רצוף אהבה

האם התכוונתם ל... תוכו רצוף אהבה (אלבום) – אלבום הבכורה של ישי ריבו. תוכו רצוף אהבה (שיר) – שיר של ישי ריבו.
Xanny

"Xanny" הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, When We All Fall Asleep, Where Do We Go?. השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו. עם יציאתו נכנס השיר אל המקום ה-35 במצעד הבילבורד הוט 100. השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קנול שגם הפיק אותו. בקנדה קיבל השיר את תואר הזהב, על מכירות של למעלה מ-40,000 עותקים במדינה. בארצות הברית קיבל את תואר הפלטינה, על מכירות של למעלה ממיליון עותקים במדינה. כמו כן, עלה השיר לרשת הזרמת המדיה ספוטיפיי, בסמוך לצאת האלבום. במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לפברואר 2020, מונה הצפיות של האודיו עומד על למעלה מ-25 מיליון צפיות. הקליפ הרשמי של השיר צבר למעלה מ-50 מיליון צפיות. בין היתר, הצליח השיר לצבור למעלה מ-205 מיליון השמעות ברשת הזרמת המדיה ספוטיפיי. מידע על הסינגל "Xanny" באתר מיוזיק בריינז מילות השיר "Xanny" באתר Genius סרטון השיר "Xanny" באתר יוטיוב Try the TIDAL Web Player, listen.tidal.com (באנגלית) Billie Eilish Chart History, Billboard Billie Eilish – you should see me in a crown (באנגלית), נבדק ב-2019-09-06 Billie Eilish – idontwannabeyouanymore (באנגלית), נבדק ב-2019-09-06 Billie Eilish – xanny (באנגלית), נבדק ב-2019-11-12 Gold/Platinum, Music Canada (באנגלית) (ארכיון) Gold & Platinum, RIAA (באנגלית) idontwannabeyouanymore, נבדק ב-2019-09-06 xanny, נבדק ב-2019-11-12 Billie Eilish - xanny (Lyrics), נבדק ב-2019-11-12 Billie Eilish - xanny WHEN WE ALL FALL ASLEEP, WHERE DO WE GO?, נבדק ב-2019-11-12
פרד סבאג'

פרד סבאג' (באנגלית: Fred Savage; נולד ב-9 ביולי 1976) הוא שחקן, במאי ומפיק אמריקאי יהודי. הוא ידוע בעיקר בזכות תפקידו כקווין ארנולד בסדרת הטלוויזיה האמריקאית "שנות הקסם", ששודרה בשנים 1988–1993. הוא זכה במספר פרסים ומועמדויות, ביניהם פרס בחירת הקהל. סבאג' נולד בשיקגו שבאילינוי, בנה של ג'ואן ולואיס סבאג', שהיה סוכן נדל"ן תעשייתי סבאג' גדל בגלנקו, אילינוי, לפני שעבר לקליפורניה. אחיו הצעיר הוא השחקן בן סבאג', ואחותו הצעירה היא השחקנית והמוזיקאית קאלה סבאג'. סבו וסבתו היו מהגרים יהודים מפולין, אוקראינה, גרמניה ולטביה. הוא גדל כיהודי-רפורמי. סבאג' התחנך בבית הספר ברנטווד, במחוז לוס אנג'לס בקליפורניה. הוא סיים את אוניברסיטת סטנפורד בשנת 1999, עם תואר ראשון באנגלית. הופעות המסך הראשונות של סבאג' היו במספר תוכניות טלוויזיה כולל אזור הדמדומים עד שזכה להכרה לאומית בשנת 1987 בסרט הנסיכה הקסומה בתפקיד הנכד החולה לצד פיטר פאלק. בשנת 1988, הופיע סבאג' בסדרה "שנות הקסם", בתפקיד קווין ארנולד, תפקיד ראשי עליו קיבל שתי מועמדויות לגלובוס הזהב ושתי מועמדויות לאמי. בגיל 13, הוא היה המועמד הצעיר ביותר שהגיע להישגים אלו. הוא נשאר בסדרה עד שהסתיימה ב-1993. במהלך תקופה זו, הוא הופיע במספר סרטים, ובראשם וייס ורסה (1988) (סרט קומדיה בז'אנר החלפת גוף), וגם בסדרה "מפלצות קטנות". לאחר תום "שנות הקסם" חזר סבאג' בגיל 17 לבית הספר התיכון ואחר כך למד בסטנפורד. תפקיד הטלוויזיה הראשון שלו אחרי התיכון היה סיטקום ברשת NBC בשם "עבודה", שרץ במשך 2 עונות בכיכובו. לסבאג' היו סדרה של תפקידי אורח במהלך שנות ה-90 ושנות ה-2000 בסדרה "ילד פוגש עולם" (יחד עם אחיו הצעיר בן סבאג') ובסרט "אוסטין פאוורס - גולדממבר". בין השנים 2017 ל-2019 כיכב בסדרה חברים מהקולג' ברשת נטפליקס. מדיה וקבצים בנושא פרד סבאג' בוויקישיתוף פרד סבאג', ברשת החברתית אינסטגרם פרד סבאג', במסד הנתונים הקולנועיים IMDb (באנגלית) פרד סבאג', באתר AllMovie (באנגלית) פרד סבאג', באתר Rotten Tomatoes (באנגלית) פרד סבאג', במסד הנתונים הקולנועיים KinoPoisk (ברוסית) "Fred Savage Biography (1976-)". Filmreference.com. נבדק ב-22 במרץ 2013. {{cite web}}: (עזרה) Lee, Felicia R. (19 בינואר 2006). "A Sitcom 70's Child Grows Up to Be an Alter Ego". The New York Times. New York City: New York Times Company. נבדק ב-11 באוגוסט 2010. {{cite news}}: (עזרה) Shirley, Don (16 בדצמבר 2001). "LA Times: Theater; Not Just Acting Like an Adult; Fred Savage contemplates his roots – as a performer and a Jew – for 'Last Night of Ballyhoo". Articles.latimes.com. נבדק ב-22 במרץ 2013. {{cite web}}: (עזרה) "Fred Savage Emmy Nominated". Emmys.com. נבדק ב-22 במרץ 2013. {{cite web}}: (עזרה) Rusoff, Jane Wollman (2 בפברואר 1998). "Life after 'Wonder Years' is 'Working' for Fred Savage". www.cnn.com. {{cite web}}: (עזרה)
הינד לרוסי

הינד לרוסי טהירי (בהולנדית: Hind Laroussi Tahiri; נולדה ב-3 בדצמבר 1984), המוכרת בשם הבמה הינד, היא זמרת הולנדית-מרוקאית. הינד נולדה לאבא מרוקאי ואמא הולנדית בחאודה שבהולנד ב-3 בדצמבר 1984. הינד החלה לשיר בפומבי כשהייתה בת 8. זמן קצר לאחר מכן, היא לקחה שיעורי שירה. כשהייתה בתיכון, הינד הופיעה במספר מופעי מוזיקה. היא הוזמנה לשיר בגאלה של TMF (אנ') שהתקיים בגרמניה. הופעתה בגאלה הביא אותה לתיאטרון. ב-2002, הינד הופיעה בתוכנית הכישרונות Soundmixshow (אנ'), והגיעה עד לגמר התוכנית. הינד הופיעה גם בגרסה ההולנדית של אמריקן איידול, שנקראת Idols (אנ'), והגיעה על לגמר התוכנית במקום ה-3. הינד הופיעה גם בתזמורת נצרת. ב-2008, הינד הייתה נציגת הולנד באירוויזיון 2008 עם השיר "Your Heart Belongs To Me". היא סיימה במקום ה-13 בחצי הגמר הראשון של התחרות ולא הצליחה להעפיל לגמר. ב-29 באוגוסט 2009, הינד הופיעה בתוכנית הסאטירה ההולנדית Let's Dance של ערוץ הטלוויזיה RTL 4. בזמן הריקוד שרקדה, נחשף בטעות השד השמאלי שלה. בריאיון לעיתון ההולנדי De Telegraaf (אנ'), אמרה הינד כי הייתה מודעת למקרה זה אך קיוותה שאיש לא ראה זאת. בנוסף, היא אמרה כשהיא מסתכלת בקטע הריקוד, היא הייתה המומה מאחר שלעולם לא התכוונה להופיע בעירום. Around The World ‏(2003) Halfway Home ‏(2005) Crosspop ‏(2010) מדיה וקבצים בנושא הינד לרוסי בוויקישיתוף אתר האינטרנט הרשמי של הינד לרוסי הינד לרוסי, ברשת החברתית אינסטגרם הינד לרוסי, במסד הנתונים הקולנועיים IMDb (באנגלית) הינד לרוסי, באתר MusicBrainz (באנגלית) הינד לרוסי, באתר Discogs (באנגלית) הינד לרוסי, באתר Songkick (באנגלית) Hind biografie (אורכב 24.10.2008 בארכיון Wayback Machine). Retrieved on 2007-11-26. Concert for Freedom in De Flint - Destadamersfoort_old.nl, archive.is, ‏2013-02-22 Hindstory (אורכב 14.12.2007 בארכיון Wayback Machine). Retrieved on 2007-11-26. "-Prive- Telegraaf.nl". telegraaf.nl. אורכב מ-המקור ב-2012-03-16. נבדק ב-2019-11-13.
הפיתול הבתר-מרכזי

הפיתול הבתר-מרכזי הוא קפל בקליפת מוח האדם, הנמצא על הקצה הקדמי של האונה הקודקודית. על קפל זה ממוקם האזור הסומטו-סנסורי הראשוני אשר אחראי על התחושה המודעת של מגע, לחץ, טמפרטורה וכאב. הפיתול הבתר-מרכזי מאורגן בצורה סומטוטופית, כך שכמות האקסונים המעצבבים חלקים בגוף מִשְׁתָנָה בהתאם למורכבות ההפעלה של החלק המעוצבב ולא רק לפי גודלו. אך מנגד, על הפיתול נשאר הסדר האנטומי של אזורים קרובים בגוף. את המידע החושי הפיתול מקבל מן התלמוס, ומעביר אותו הלאה לאזורים סומטוסנסוריים אסוציאטיביים. הפיתול הבתר-מרכזי מסומן באזורי ברודמן כאזורים 1, 2 ו-3. מבחינה מרחבית הוא אחורית לחריץ המרכזי, חריץ המתווה את החלוקה בין האונה הקודקודית לאונה המצחית, וקדמית לחריץ הבתר-מרכזי. חלקו הלטרלי (צידי) של הפיתול תחום על ידי המענית הצדית (Lateral sulcus או Sylvian fissure), ומן הצד המדיאלי של הפיתול נמצא קפל של רקמת מוח המהווה המשך לפיתול הבתר-מרכזי. קפל זה הנמצא על דופן ההמיספרה נקרא אונית מסב המרכז (Paracentral lobule) מקשר אותו יחד עם הפיתול הקדם-מרכזי. האוניה מתפקדת כמוקד שליטה ראשוני של תנועותיו המוטוריות של חלקי הגוף התחתונים, ומקבלת את המידע הסנסורי הראשוני מחלקים אלו. העורק המוליך דם לפיתול הבתר מרכזי הוא עורק המוח האמצעי (אנ') (Middle cerebral artery), ופגיעה בו תגרור אובדן תחושה מודעת של מידע חושי של מגע. קליפת הראייה קווליה חוט השדרה מדיה וקבצים בנושא הפיתול הבתר-מרכזי בוויקישיתוף רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים. הקיבוץ המאוחד
Wand'rin' Star

Wand'rin' Star (בעברית: "כוכב נודד") הוא סינגל של השחקן לי מרווין, שהגיע לראש מצעדי הפזמונים בבריטניה ובאירלנד במרץ 1970. את השיר כתבו במקור אלן ג'יי לרנר (מילים) ופרדריק לאו (לחן) למחזמר "צבע את הקרון שלך" בשנת 1951. ב-1969 נוצר סרט על פי המחזמר (בישראל הופץ הסרט תחת השם "המכורים לזהב"), ובו שיחק לי מרווין בתפקיד בן רומסון. מרווין, גם שאינו זמר, שר את כל שירי הדמות בסרט, ודחה את ההצעה שזמר אחר ישיר את השירים. אף על פי שהסרט עצמו נכשל בקופות, הפסקול זכה להצלחה. בעיבוד ותיזמור של נלסון רידל, הגרסה של מרווין לשיר "Wand'rin Star" הגיעה לראשי מצעדי הפזמונים בבריטניה ובאירלנד, כשבמקום השני היה שירם של הביטלס "Let It Be". מרווין לא הוציא סינגל נוסף, ולכן הוא נחשב לזמר של להיט אחד. גרסת כיסוי של השיר הופיעה באלבום "Top of the Pops, Volume 10" משנת 1970. אחד המבקרים השתמש במונחים "קרקור מהגרון" ו"חרחור של גרגויל" כשתיאר את הרגשתו. הקומיקאי והסופר ג'וליאן קלארי הקליט גרסת כיסוי של "Wand'rin' Star", שיצאה כסינגל בממלכה המאוחדת ב-1990, יחד עם השיר פרי עטו "Uncanny and Unnatural". ב-1997 הקליטה להקת שיין מקגוון והפופס באלבומם "The Crock of Gold". ב-2002 בוצע השיר בהלווייתו של המוזיקאי הבריטי ג'ו סטראמר, מנהיג להקת הקלאש. השיר מוזכר בשיר "Build A Fire" של להקת The KLF. מילות הסיום של השיר הן: "We'll stop for lunch, in some taco bar./Lee Marvin on the jukebox, 'Wand'rin' Star.'" בשנת 1980 בוצעה בתוכנית שעה טובה עם מני פאר גרסה עברית לשיר זה בשם "דודה עם שיני זהב". הביצוע היה של ספי ריבלין בליווי שלישיית אדלר במפוחיות פה, והגרסה הושרה עם מילים היתוליות של אפרים סידון ועיבוד של אלדד שרים. מידע על היצירה "Wand'rin' Star" באתר מיוזיק בריינז הגרסה העברית לשיר - דודה עם שיני זהב באתר youtube יוטיוב, השיר בביצוע המקורי של לי מרווין "All The Number 1 Singles > 1970's". The Official Charts Company. ארכיון מ-2010-03-16. נבדק ב-26 בפברואר 2010. {{cite web}}: (עזרה) "AllMusic | Record Reviews, Streaming Songs, Genres & Bands". AllMusic (באנגלית אמריקאית). Brian Doyle, Well, Some of It Was True, The American Scholar ‏, 6 ביוני 2016 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
בריתריים

בריתריים (שם מדעי: Barytheriidae; משמעות שמם: "בהמות כבדות") היא משפחה נכחדת מסדרת הפילאים, אחת מהפרימיטיביות ביותר שהתפתחה למיני הפילים המוכרים ולממותות. בבמשפחה שני סוגים אשר התקיימו מסוף תקופת האאוקן עד לתחילת האוליגוקן. המאובנים שלהם התגלו בצפון אפריקה (באזור מצרים ולוב) ובעומאן שבחצי האי ערב. יצורים אלה היו דומים בגודלם להיפופוטם באורך ממוצע של 4 מטר גובה של 2 מטר ומשקל של 2 וחצי טון. מינים אלה היו מראשוני הפילאים שהיו בעלי דו-צורתיות זוויגית. במראם דמו מעט לשפנים או טפירים ענקיים והם היו בעלי חוטם קצר ועגלגל, דומה לזה של פיל ים אך לא לחדק של פילים מודרניים. בתוך פיהם בלטו 4 שיניים חותכות, שתיים בלסת העליונה ושתיים בתחתונה והם יועדו כנראה לתלישת עשבים או צמחי מים. הבריתריים נכחדו לחלוטין עם סוף הפלאוגן והוחלפו במיני פילאים מותאמים יותר לסביבה היבשה שנוצרה. בריתריום (Barytherium) - תואר לראשונה בשנת 1906 מין Barytherium grave עומאניתריום (Omanitherium) - תואר לראשונה בשנת 2012 המין Omanitherium dhofarensis מדיה וקבצים בנושא בריתריים בוויקישיתוף בריתריים, באתר GBIF (באנגלית)
אנימיקס

אנימיקס הוא פסטיבל שנתי לאנימציה, קומיקס וקריקטורה, המתקיים מדי קיץ בתל אביב. אנימיקס הוא פסטיבל בין־לאומי להנפשה, קומיקס וקריקטורה המתקיים במיתחם סינמטק תל אביב מדי חודש אוגוסט. האירוע מתקיים במשך חמישה ימים וכולל עשרות אירועי תוכן הכוללים, בין היתר: הקרנות אנימציה, סדנאות קומיקס ואנימציה, מפגשי אמן עם מאיירים, שוק קומיקס עם דוכני מכירה מתחום הקומיקס והקריקטורה ועוד. לפי הערכות המארגנים, מדי שנה מבקרים בפסטיבל כ-15,000 – 20,000 איש. הפסטיבל מארח מדי שנה אורחים מהארץ ומהעולם הפועלים בתחומים אלו. קהל היעד של פסטיבל אנימיקס הוא ילדים ונוער אך גם מבוגרים חובבי קומיקס. ההפסטיבל מכיל רצועה של תוכניות המיועדות לילדי הגיל הרך ונוער וגם לקהל הבוגר. הפסטיבל משמש פלטפורמה לז'אנר האמנויות המאוירות כפי שהן משתקפות באנימציה, קומיקס וקריקטורה. כמו כן מוקרנים בו סרטי הנפשה מכל העולם. באנימיקס יש דגש גם על אנימציה ישראלית מקורית. מדי שנה מתקיים במסגרת הפסטיבל אירוע "אסיף" ("תחרות האוסקר" של סרטי האנימציה המקומיים), המציג את היצירה המופקת בתחום זה על ידי אולפנים וסטודנטים בישראל. אנימיקס משמש גם כבמה ליוצרים צעירים וותיקים בתחומי הקומיקס והקריקטורה בישראל. בימי הפסטיבל מתקיימים מפגשי אמן וסדנאות עם אמנים ישראלים העוסקים בסוג זה של יצירה. כל שנה מתקיים גם אירוע אנימיקס מודיעין בו מעבירים הרצאות הקשורות לקומיקס וקריקטורה בעיר מודיעין. הפסטיבל נתמך על ידי מועצת הקולנוע במשרד התרבות והספורט ומחלקת המופעים של עיריית תל אביב-יפו. הפסטיבל מתקיים בתל אביב החל משנת 2000. מאז 2011 מקיים הפסטיבל מהדורות מיוחדות גם מחוץ לתל אביב. שלוחת הפסטיבל בצפון הארץ – אנימיקס מגדל העמק. בשנת 2019 הוצגו במהלך הפסטיבל מקבץ מרישומיו ואיוריו של סגן הדר גולדין שנפל במבצע צוק איתן. בשנת 2020 התקיים הפסטיבל בפורמט דיגיטלי/אנלוגי והציע עשרים תוכניות אונליין עם דגש מיוחד על אנימציה ישראלית עכשווית ועל מפגשי אמן מובילים בתחום הקומיקס, הקריקטורה והאנימציה בארץ. בשנת 2022 התמנה האנימטור בן מולינה לתפקיד אוצר האנימציה של הפסטיבל ובכך החליף את דודו שליטא שכהן בתפקיד מראשיתו של הפסטיבל. בשנת 2024 שלומי צ׳רקה פרש מתפקיד אחראי תוכן קומיקס ובמקומו התמנתה דקל שי שחורי. ניסים חזקיהו - מייסד ומנהל אמנותי בן מולינה - אוצר האנימציה ומשנה למנהל אמנותי גלית ברסקי - מפיקת הפסטיבל דקל שי שחורי - אחראית תוכן קומיקס אור בנדל וחן סאלם - אחראים שוקומיקס איתמר דאובה -אחראי תוכן קריקטורות תום מדר ותמר סורוביץ׳ - אחראים תחרויות אנימציה אתר האינטרנט הרשמי של אנימיקס אנימיקס 2019 – חגיגת המצוירים הגדולה, גידי אורשר אנימיקס, ברשת החברתית פייסבוק אנימיקס, ברשת החברתית אינסטגרם על הפסטיבל, באתר www.animixfest.co.il (ארכיון) "אנימיקס - הפסטיבל הבינלאומי לקומיקס, אנימציה וקריקטורה 2019". הארץ. נבדק ב-2019-11-12.
פיומיה

פיומיה (שם מדעי: Phiomia) הוא סוג של פילאי נכחד, אשר חי בתקופת האאוקן והאוליגוקן לפני 30–37 מיליון שנה. המאובנים שלו התגלו בצפון אפריקה וכללו מין אחד - Phiomia serridens, אשר תואר ב-1902 בידי החוקר הבריטי צ'ארלס ויליאם אנדרוס. המין שתואר היה שונה משאר הפילאים והוא שויך למשפחה משלו - פיומיים (Phiomiidae), זאת לאחר שמוין בתחילה כמין של טורף נכחד והועבר למשפחת ההאינודונים. המשמעות של שמו היא: "החיה עם שיני המסור של פיום", שבמצרים, שם התגלה. פילאי זה דמה דמיון שטחי לפיל מודרני, אך היה קטן בהרבה והגיע לאורך 5 מטר, לגובה 2.5 מטר ולמשקל של 2 עד 3 טון. בניגוד לפילים הקיימים הוא היה בעל עצם אף קצרה וחלשה יותר, שלא תמכה בחדק שרירי אלא בחדק כמו של טפיר. הייתה לו לסת תחתונה מוארכת ביותר בעלות קצה שטוח, בדומה ללסתות של הפלטיבלודון, האמבלודון ועוד כמה גומפותריומיים, אשר התפתחו מאוחר יותר. מטרתם נועדה לחפור באדמה בחיפוש מזון או לביקוע של ענפים. הלסת העליונה גלשה מטה ובקציה בלטו 2 חטים אשר שימשו כנראה להגנה. שיניים נוספות בקצה האחורי של הלסת עזרו ללעוס מזון קשה. מדיה וקבצים בנושא פיומיה בוויקישיתוף פיומיה, באתר האנציקלופדיה של החיים (באנגלית) פיומיה, באתר GBIF (באנגלית) גולגולת ושחזור אפשרי של פיומיה
נתרן הידרוקסידי

נתרן הידרוקסידי (Sodium hydroxide), סודה קאוסטית (caustic soda), או נֶתֶר (באנגלית: Lye) הוא תרכובת אנאורגנית שמהווה בסיס חזק. נוסחתו הכימית היא NaOH. לנתרן הידרוקסידי יש שימושים מגוונים בתעשייה (למשל בייצור נייר וחומרי ניקוי), ושימוש ביתי (למשל כפותח סתימות ביוב). בטמפרטורת החדר זהו חומר מוצק בצבע לבן, הנמכר לרוב בצורת כדוריות במכלי פלסטיק העמידים בפני איכול. כ-57 מיליון טונות של נתרן הידרוקסידי מיוצרות בעולם מדי שנה. נתרן הידרוקסידי נוצר באופן ספונטני כשטובלים נתרן במים; בתגובה אקסותרמית ואלימה, בה נוצרים חום ואור, עוברת קבוצת הידרוקסיל מהמים לנתרן ומולקולת מימן נפלטת אל הסביבה: 2 N a + 2 H 2 O ⇒ H 2 + 2 N a O H {\displaystyle 2Na+2H_{2}O\Rightarrow H_{2}+2NaOH} . כיום מפיקים בתעשייה נתרן הידרוקסידי בתהליך כלור-אלקלי - על ידי אלקטרוליזה של תמיסת נתרן כלורי במים. בתהליך זה מתקבלים עוד 2 כימיקלים חשובים ביותר: כלור ומימן. 2 N a C l + 2 H 2 O ⇒ H 2 + C l 2 + 2 N a O H {\displaystyle 2NaCl+2H_{2}O\Rightarrow H_{2}+Cl_{2}+2NaOH} . שיטה ישנה יותר התבססה על פירוק בחום של נתרן קרבונט לנתרן חמצני שסופח מים לקבלת נתרן הידרוקסידי 1 N a 2 C O 3 ⇒ C O 2 + N a 2 O {\displaystyle Na_{2}CO_{3}\Rightarrow CO_{2}+Na_{2}O} 2 N a 2 O + H 2 O ⇒ 2 N a O H {\displaystyle Na_{2}O+H_{2}O\Rightarrow 2NaOH} בתגובת סתירה בין נתרן הידרוקסידי לחומצה מתקבל מלח נתרן. מאות מלחים מיוצרים באמצעות תגובה עם נתרן הידרוקסידי בתעשייה הכימית. סבון, המורכב מחומצת שומן שבראשה אטום נתרן, מיוצר אף הוא בתגובת סתירה של חומצת שומן עם נתרן הידרוקסידי או הידרוליזה בסיסית של אסטר של חומצת שומן על ידי נתרן הידרוקסידי כמודגם באיור (תגובת ספוניפיקציה, Saponification; לכמה מהסבונים המודרניים הרכב שונה). נתרן הידרוקסידי תוקף זכוכית ליצירת נתרן סיליקאט. כמו כן הוא מאכל אלומיניום מתכתי תוך שחרור גז מימן: 2 A l ( s ) + 6 N a O H ( a q ) ⇒ 3 H 2 ( g ) + 2 N a 3 A l O 3 ( a q ) {\displaystyle 2Al(s)+6NaOH(aq)\Rightarrow 3H_{2}(g)+2Na_{3}AlO_{3}(aq)} . באוויר, נתרן הידרוקסיד מגיב עם פחמן דו-חמצני ומתקבל נתרן פחמתי ("סודה לכביסה"), אשר יכול להגיב עם אדי מים לקבלת סודה לשתייה: 2 N a O H ( s ) + C O 2 ( g ) ⇒ 2 N a C O 3 + H 2 O ⇒ 2 N a H C O 3 {\displaystyle 2NaOH(s)+CO_{2}(g)\Rightarrow 2NaCO_{3}+H_{2}O\Rightarrow 2NaHCO_{3}} לכן, יש לשמור נתרן הידרוקסידי בכלים מחומרים עמידים (כמו פלסטיק) ואטומים לאוויר. תגובה זו אקסותרמית. נתרן הידרוקסידי מסוכן מאוד למגע עקב פעילותו הכימית ועלול לגרום כוויות. פירוש המילה קאוסטית (Caustic) ב"סודה קאוסטית" הוא "מאכלת", עקב היות התרכובת בסיס חזק המסוגל לאכל חומרים רבים. עבודה עם החומר מחייבת לבישת כפפות והרכבת משקפי מגן. מדיה וקבצים בנושא נתרן הידרוקסידי בוויקישיתוף המינוח הקודם נתר מְאַכֵּל בוטל על-ידי האקדמיה ללשון העברית, ובמקומו נקבע המונח נתר איכול. ראו החלטות האקדמיה בישיבה שסו, אתר האקדמיה ללשון העברית, 3 בפברואר 2020 Sodium Hydroxide
בז שועל

בז שועל (שם מדעי: Falco alopex) הוא מין עוף דורס מן הסוג בז שבמשפחת הבזיים. בזי שועל זכרים ונקבות דומים במראה, אם כי הנקבות מעט גדולות יותר. אורך גופם הוא 32–38 סנטימטרים, מוטת כנפיהם 76–88 סנטימטרים ומשקלם 250–300 גרם. צבעו של בז בוגר נע בין חום ערמוני לחום אדמדם ומכסה את כל גופו. צבע ייחודי זה זיכה את המין בשמו הנפוץ בז שועל ומבדיל אותם משאר הבזים, שצבעם נוטה לצבע חום בהיר או כהה. מרבית נוצותיהם מנוקדות בכתמים שחורים, ועל הזנב שלהם יש פסים שחורים. רק באזור הגרון, בצידי הגוף ובחלק התחתון של הכנפיים אין רצועות או פסים. החלק העליון של המקור שחור וצהוב והחלק התחתון אפור. העיניים בצבע חום בהיר. רגליו של הבז ארוכות, קירחות וצהובות. לצעירים יש פלומה דומה למבוגרים אך עם דוגמאות גדולות יותר, בנוסף עור הפנים שלהם כחול-אפור ורגליהם ירוקות-צהובות. בז השועל נפוץ לרוחב מרכז יבשת אפריקה. הוא מקנן באזורי הסוואנה שבדרום הסהרה מאזור מאלי עד לאתיופיה וקניה. מדי פעם הוא נודד מערבה לסנגל, גמביה, וגינאה ודרומה לרפובליקה הדמוקרטית של קונגו. לרוב הוא נמצא בסביבת צוקים וגבעות סלעיות. עונת הרבייה משתנה בין אזורים, אך תקופת הטלת הביצים נעה בין מרץ למאי. הקנים בנויים על מדפי סלע ובחללים בהרים, לרוב קרוב לקנים אחרים במושבה הכוללת בין 20 ל-25 זוגות. בכל תטולה ישנם בין שתיים לשלוש ביצים. הנקבה דוגרת על הביצים עד שהן בוקעות בזמן והזכר מביא מזון לנקבה ומסייע בהגנה על הקן. לאחר בקיעה, הנקבות מגדלות את הגוזלים עד שהם מתבגרים. בז שועל ניזון בעיקר מבעלי חוליות וחרקים קטנים. מזונו נע בין לטאות, יונקים קטנים ועופות אחרים וכלה בחרקים, שהבז תופס לעיתים קרובות באמצע הטיסה. ניתן לראות הבז ניזון מחרקים לעיתים קרובות יותר במהלך שריפות דשא, שכן הוא ממתין בסמוך לקצה האש ותופס כל חרקים גדולים הבורחים מהלהבות. בז השועל הוא מין בודד, המתקבץ יחד במושבות מאורגנות בעונת הרבייה. בשאר ימות השנה, בזי השועל מבלים את מרבית זמנן בציד הטרף שלהן על ידי ישיבה בנקודת תצפית וסריקת האזור במבט החד שלהם כדי לאתר תנועה. בדומה לבזים אחרים, גם בז השועל מסוגל לרחף לפרקי זמן קצרים בזמן הציד, אם כי התנהגות זו נצפתה פחות במין זה מאשר במיני בז אחרים. מדיה וקבצים בנושא בז שועל בוויקישיתוף בז שועל, באתר ITIS (באנגלית) בז שועל, באתר NCBI (באנגלית) בז שועל, באתר Animal Diversity Web (באנגלית) בז שועל, בבסיס הנתונים ARKive (באנגלית) בז שועל, באתר GBIF (באנגלית) Animal Diversity Web - fox kestrel בז שועל באתר הרשימה האדומה של IUCN fox kestrel, Animal Diversity Web (באנגלית)
I'll Follow the Sun

"I'll Follow the Sun" (בעברית: "אלך בעקבות השמש") הוא שיר בז'אנר פולק רוק, קאנטרי מאת להקת הביטלס. השיר נכתב על ידי ג'ון לנון ופול מקרטני (הקרדיט ניתן לשניהם), ונכלל באלבום Beatles for Sale שיצא בשנת 1964. השיר הוקלט עוד קודם לכן כשעוד הופיעה הלהקה בשם "החוצבים" (The Quarrymen), ונכלל בתקליט הבוטלג You Might As Well Call Us the Quarrymen משנת 1960. כשנשאל אודות מילות השיר היה פול מקרטני משיב: "כתבתי את זה בטרקלין הקדמי (בביתי) ב-Forthlin Road. הייתי אז כבן 16. I'll Follow The Sun היה אחד מהראשונים. אני זוכר שכתבתי את זה מייד אחרי שחליתי בשפעת ולאחר שעישנתי סיגריה. אני זוכר את עצמי עומד שם בטרקלין, עם הגיטרה שלי, מביט מבעד לחלון, וכותב את זה. פול מקרטני - שירה וגיטרה בס ג'ון לנון - גיטרה אקוסטית וקולות ליווי ג'ורג' האריסון - גיטרה מובילה רינגו סטאר - תופים מידע על היצירה "I'll Follow the Sun" באתר מיוזיק בריינז
בית הכנסת של רגנסבורג

בית הכנסת של רגנסבורג היה אחד מבתי הכנסת העתיקים של יהדות גרמניה. בית הכנסת נבנה לראשונה בתחילת המאה ה-13. במהלך השנים הוא נהרס ונבנה מחדש מספר פעמים. בעידן החדש נחנך בית כנסת מפואר ב-1912, אשר הוחרב בליל הבדולח ב-1938. בשנת 2019, כשמונים שנה לאחר שנהרס בית הכנסת נחנך מבנה חדש המשמש גם כמרכז הקהילה היהודית בעיר. הקהילה היהודית בעיר רגנסבורג נוסדה בראשית המאה ה־11 והיא אחת הקהילות העתיקות בגרמניה. בית הכנסת נבנה לראשונה בין השנים 1210–1227 בסגנון רומנסקי בשטח בית החולים ששכן במרכז הגטו היהודי. בשנת 1517, בלתסר הובמאייר, שהיה הכומר בכנסייה בעיר, נשא דרשות והטיף כנגד אנשי הקהילה היהודית ברגנסבורג אך זו גרמה לגירושו מהעיר. ב-12 בינואר 1519 בעיר ולס מת הקיסר מקסימיליאן הראשון שהיה פטרון היהודים, והמועצה המקומית ניצלה את האירוע לגרש את היהודים ולהרוס את בית הכנסת. הקהילה היהודית הודיעה מיד כי על כל חבריה לעזוב העיר עד 25 בפברואר. עיכוב של שלושה ימים לסדר את מצבם הכלכלי היה כל מה שהעניקה מועצת העיר ליהודי רגנסבורג. חמש מאות מהיהודים נמלטו מהעיר וקודם לכן הם החלו בהריסת בית הכנסת. הריסת האכסדרה החלה ב-21 בפברואר, והאולם המרכזי למחרת. התאריכים המדויקים מעניינים מכיוון שהם מראים כמה מעט זמן היה לאלברכט אלטדורפר להכין את השרטוטים האדריכליים ששימשו תבניות לשני התחריטים שבתמונות. על השטח הוקמה קפלה לכבוד הבתולה הקדושה. יהודים הורשו לשוב לעיר בשנת 1669, אך תחת מגבלות שונות שכללו גם איסור לבנות בית כנסת. בית הכנסת נבנה מחדש בשנת 1841. במבנה החדש נכללו גם כיתות לימוד של בית הספר העממי היהודי ומקווה טהרה. בשנת 1907 נהרס המבנה מחשש להתמוטטות. חמש שנים מאוחר יותר הוקם בית כנסת חדש בהובלת רב הקהילה זליגמן מאייר ובתכנון האדריכלים יוזף קוך ופרנץ שפיגל. בית הכנסת נחנך ב-6 בספטמבר 1912 ברוב עם בהשתתפות ראש העיר אוטו גסלר, אשר מסר באופן טקסי את מפתחות בית הכנסת לרב הקהילה. בצמוד להיכל התפילה נבנו מוסדות הקהילה ומשרדים. להיכל התפילה צורה אליפטית ובחזיתו שני מגדלים עגולים המשמשים לעליה ליציע. את סגנון הבניה ניתן להגדיר כנאו-ביזנטי עם נגיעות ברוקיות. ב-9 בנובמבר 1938 נהרס בית הכנסת על ידי הנאצים במהלך אירועי ליל הבדולח. אגף בית הספר והמשרדים שרד וחזר לשרת את הקהילה הנוכחית לאחר מלחמת העולם השנייה. בפברואר 2019 נחנך בעיר, באתר בית הכנסת הקודם, מרכז קהילתי הכולל בית כנסת חדש שנבנה בהשקעה של 9 מיליון אירו. מדיה וקבצים בנושא בית הכנסת של רגנסבורג בוויקישיתוף בית הכנסת ב-1912 - סרטון שיחזור דיגיטלי שבוצע על ידי סטודנטים באוניברסיטת רגנסבורג, הפקולטה לאדריכלות, 2013 קהילת יהודי רגנסבורג באתר בית התפוצות Germany: New synagogue opens in Regensburg, 80 years after Nazi-led pogrom, DW.com, 27 February 2019